TRC เตรียมรับทรัพย์ 991 ลบ. หลังเซ็นสัญญาปรับปรุงถนนประชาร่วมใจ-มิตรไมตรีใน Q4/60
TRC เตรียมรับทรัพย์ 991 ลบ. หลังบริษัทย่อยจ่อเซ็นสัญญาโครงการปรับปรุงถนนประชาร่วมใจ-มิตรไมตรีใน Q4/60
22 ก.ย. 2560

บริษัท ทีอาร์ คอนสตรัคชั่น จำกัด หรือ TRC เปิดเผยว่า บริษัท สหวิศวการ จำกัด ซึ่งเป็นบริษัทย่อย ได้รับหนังสือแจ้งผลการจ้างโครงการใหม่ลงวันที่ 31 ส.ค.จากสำนักงานโยธา กรุงเทพมหานคร ชื่อโครงการปรับปรุงถนนประชาร่วมใจ-มิตรไมตรี เจ้าของโครงการ คือ กรุงเทพมหานคร การไฟฟ้านครหลวง การประปานครหลวง และบริษัท ทีโอที จำกัด (มหาชน) หรือ TOT
โดยลักษณะงาน เป็นการขยายผิวการจราจร พร้อมก่อสร้างสะพานข้ามคลองและงานสาธารณูปโภค มูลค่างาน 990.84 ล้านบาท ระยะเวลางาน 24 เดือน คาดว่าจะลงนามในสัญญาภายในไตรมาส 4/60